**Tisztelt Kollégák!**

A Kisállat Szemészeti Egyesület szeretettel várja olyan állatorvosok és állatorvostan hallgatók jelentkezését, akik a szemészet szakterület iránt érdeklődnek. Egyesületünk elsődleges célja a kisállat-szemészettel foglalkozó állatorvosok szakmai kapcsolatteremtésének, kommunikációjának és tapasztalatcseréjének, szakirányú továbbképzésének előmozdítása és támogatása.

Az Egyesületbe történő tagfelvétel pártoló vagy rendes tagként lehetséges. 2020-ban az éves tagdíj mindkét tagviszony esetében 12 000 Ft (az állatorvostan hallgatók a tagdíjfizetési kötelezettség alól mentesülnek).

**Pártoló tag** bármely állatorvos vagy állatorvostan hallgató lehet, aki egyetért az egyesület célkitűzéseivel, és támogatni kívánja azt.

**Rendes tag** csak az az állatorvos lehet, aki sikeresen teljesíti a 3 részből álló felvételi vizsgát:
1.) Esetbemutatások elkészítése
2.) Írásbeli vizsga
3.) Szóbeli vizsga

A rendes tagfelvételi vizsgát teljesítő kolléga, a megfelelő szakmai tudás meglétét bizonyítja, amellyel magas szakmai színvonalon képes ellátni a szembeteg kutyákat és macskákat.

A felvételi vizsgával kapcsolatos további részletes információk (elméleti és gyakorlati elvárások, a felkészüléshez javasolt szakmai anyagok, a rendes tagsági viszony esetén kötelezően szükséges szemészeti diagnosztikai eszközök) az egyesületi felvételi vizsgaszabályzatban olvashatók, amelyet kérésre elküldünk a jelentkező kollégának.

**A következő tagfelvételi vizsga időpontja: 2020. november 27.**

**Jelentkezési határidő** és az esetbemutatások benyújtási határideje: **2020. október 30.**

**Jelentkezni** a következő e-mail címen lehet: **kiszekonferencia@gmail.com**

Tisztelettel: az Egyesület vezetősége
Péczely-Tóth Zita, Vass Andrea, Abuzant Balázs, Fenyves Ildikó